بسم الله الرحمن الرحيم تحيه طيبه لكم...وبالأخص الأخوه المحللين أبدأ كلامي بالشكر للمحللين المتميزين بهذا المنتدى والذين لايبخلون علينا أبدا بتحليلاتهم المتميزه والتي تدل على فهم هذه الماده من كل الجوانب ,,وهذا الشي لا يخفي على الجميع بالفعل أنه مجهود متعوب عليه وخصوصا للي يبي يشرح وجهة نظره كمحلل متمرس وفاهم شغله تلقاه يرفق شارتات ورسومات بيانيه تحس أنه إللي كاتب هذا التحليل واحد فاااااهم. المهم بالموضوع... وهذا رأي الشخصي طبعا عن التحليل الفني والأساسي بهذا الوقت بالذات والله ما ينفع ياجماعه !!! تلقى المحلل يتعب ويجتهد وتلقى السوق باجر ماشي عكس التيار وخذل كثير من الناس !!! سوقنا يا جماعه قاعد يمشي على حال الديره السياسي ... وأنتم عارفين هالسالفه ,,, يعني قالوا محفظه...إرتفع السوق ...قالوا تأجيل طاح رواسي قالوا إستجواب طااااح السوق ... قالوا هوَنا صعد السوق ...وهلم جره رسالتي للمحللين ... وقفوا شوي لين ما يتسنع السوق وبعدها شغلكم راح يضبط لحد يعتمد على سوق أمريكا ولا السعوديه بالصعود والنزول ... حنا كويتين نشتري من كويتي ونبيع على كويتي لا تدخلونا بأحد كافي إللي فينا. واخيرا شكرا لكل من إتسع صدره لي ... ودمتم بود